b'\n_START_ARTICLE_\nJonas Osvaldas Meilus\n_START_SECTION_\nBiografija\n_START_PARAGRAPH_\n1965 m. baig\xc4\x97 Vilniaus universitet\xc4\x85. 1969-1972 m. Maskvos energetikos instituto aspirantas. 1996 m. habilituotas technologijos moksl\xc5\xb3 daktaras._NEWLINE_1966-1969 m. dirbo Kauno politechnikos institute, 1972-1974 m. KPI vyriausiasis mokslo darbuotojas. 1974-2002 m. \xc5\xa1io instituto (nuo 1990 m. Kauno technologijos universitetas) d\xc4\x97stytojas; nuo 1997 m. profesorius. Nuo 1992 m. Varviko universiteto kviestinis profesorius, nuo 2002 m. Birmingemo universiteto Elektronikos instituto profesorius. Skait\xc4\x97 paskaitas Koventrio, Kembrid\xc5\xbeo, Drezdeno, Berlyno, Sankt Peterburgo, Charkovo, Pary\xc5\xbeiaus universitetuose. Nuo 2002 m. Tarptautin\xc4\x97s mikrobang\xc5\xb3 elektronikos asociacijos (angl. International Association for Microwave Electronics) viceprezidentas.\n_START_SECTION_\nMokslin\xc4\x97 veikla\n_START_PARAGRAPH_\nPagrindin\xc4\x97s mokslini\xc5\xb3 tyrim\xc5\xb3 sritys \xe2\x80\x93 didel\xc4\x97s ir labai didel\xc4\x97s galios daugiapakopi\xc5\xb3 magnetronini\xc5\xb3 rezonansini\xc5\xb3 ir pla\xc4\x8diajuos\xc4\x8di\xc5\xb3 da\xc5\xbenio keitikli\xc5\xb3 teorija, projektavimas, gamyba ir praktinis taikymas, dielektrik\xc5\xb3 ir puslaidininki\xc5\xb3 mikrobang\xc5\xb3 spektroskopija, feroelektriniai, galvanomagnetiniai rekombinaciniai ir tenzovar\xc5\xbeiniai rei\xc5\xa1kiniai mikrobang\xc5\xb3 lauke. 1970 m. atrado signalo da\xc5\xbenio keitimo pakopiniuose magnetroniniuose prietaisuose rei\xc5\xa1kin\xc4\xaf, kuris pavadintas \xe2\x80\x9eMeilaus efektu\xe2\x80\x9c. Paskelb\xc4\x97 daugiau kaip 170 mokslini\xc5\xb3 straipsni\xc5\xb3. 9 i\xc5\xa1radim\xc5\xb3 autorius.'